《题二乔图》
元代·姚文奂

乔公二姝皆国色，一嫁周瑜一孙策。不缘烈火走曹瞒，邺下三台誇虏获。

洛京妆束绝世姿，春风缲缲柳腰肢。深闺娣妹共怜爱，画史想像如当时。

嗟嗟二婿人中杰，半道伤摧璚树折。至今恨浓妾命薄，恨似沈沙未消铁。

《念奴娇》词歌一阕，愁绝东坡酹江月。

作者简介：[元]（约公元一三五o年前后在世）字子章，自号娄东生，昆山人。生卒年均不详，约元惠宗至正十年前后在世。聪明好学，过目成诵，博涉经史。家有野航亭，人称姚野航。辟浙东帅阃掾。文奂工诗，与顾瑛、郭翼等相唱和，著有野航亭稿《元诗选》传于世。